EkBass/fiwiki-20250220-pages-articles huggingface dataset:
Hokuto (Yamanashi)

Hokuto () on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin pohjoisosassa Kōfun altaan luoteisreunalla. Kamanashijoki virtaa kaupungin halki. Sitä ympäröivät yli kahden kilometrin korkuiset vuoret: pohjoisessa Yatsugatake, koillisessa Mizugaki- ja Kinpuvuoret, lounaassa vuorostaan Akaishivuoriin kuuluva Kaikomavuori. Pohjoisessa kaupunki rajautuu Naganon prefektuuriin. Hokutossa on 46 470 asukasta (kesäkuussa 2020) ja sen pinta-ala on 602,48 neliökilometriä. Hokuto on kaupunkina suhteellisen nuori: se perustettiin vuonna 2004 liittämällä yhteen Hakushūn, Nagasakan, Sutaman ja Takanen maaseutukaupungit sekä Akanon, Mukawan ja Ōizumin kyläkunnat. Vuonna 2006 siihen yhdistettiin vielä Kobuchisawan maaseutukaupunki. Alue on luonteeltaan maaseutumainen, ja maatalous onkin yksi merkittävimmistä elinkeinoista: Hokutossa viljellään riisiä, vihanneksia, hedelmiä ja koristekukkia. Kaupungin pohjoisosiin on toisen maailmansodan jälkeen perustettu maitotiloja. Lisäksi kaupunkiin on sijoittunut elektroniikkateollisuutta ja juomien tuotantoa. Hokuto on luonnonalueineen ja vapaa-ajan huviloineen myös suosittu lomanviettokohde, sillä liikenneyhteydet kaupunkiin Suur-Tokion alueelta ovat suhteellisen hyvät. Kaupungissa toimii radonpitoinen Masutomi-onsenin kuuma lähde. Osia Hokuton alueesta kuuluu Etelä-Alppien kansallispuistoon, Chichibu-Tama-Kain kansallispuistoon ja Yatsugatake-Chūshin-kōgenin puolikansallispuistoon. Kaupunkia palvelevat JR Higashi-Nihonin Chūō-päälinja ja Koumi-linja. == Kuvia == Tiedosto:In front of Kiyosato Station02n4592.jpg|Kiyosaton rautatieaseman edustaa Tiedosto:春の小淵沢 (Fiore Kobuchizawa in spring) 19 Apr, 2014 - panoramio.jpg|Fiore Kobuchisawan puisto keväällä Tiedosto:Yamanashi Prefectural Flower Center "Heidi's Village" 03.jpg|Heidin kylä -teemapuistoa Tiedosto:Risonare04n4592.jpg|Risonare- lomakeskus Tiedosto:Mt.Nokogiridake 03.jpg|Nokogirivuori == Lähteet == == Aiheesta muualla == * Kaupungin internetsivut Luokka:Yamanashin prefektuurin kaupungit
Patškovka

Patškovka (, ) on Venäjällä Petserin piirissä virtaava 19 kilometriä pitkä Piusa jõen sivujoki. == Joen kulku == Patškovkan lähteen muodostavat Velikajan ja Piusa jõen vedenjakajalle kaivettujen turvetuotantoalueen johto-ojat, joka saavat nykyään vetensä laajan suoalueen Boloto Zavidenskij Mohin () luoteispuolelta. Oja ohittaa kylän Petšorskoje Olohovon () sen alittaessa maantien A-212. Se kaartaa tämän jälkeen Kutšinskojen () järven ohitse ja yhtyy tämän lasku-uomaan. Sekä järven lasku-uoma että suo-oja virtaavat maaston painaumassa, joka jatkuu koilliseen päin. Patškovka jatkaa kuitenkin pohjoiseen vielä syvempää painaumaa myöten. Se mutkittelee alussa voimakkaasti, mutta lähempänä Petseriä sen meanderointi pysyy kapeassa laaksossa. Joen ympäristössä on laajoja peltoaukeita, joiden pienet kuivatusojat yhtyvät pääuomaan. Kun joki saapuu Kozje Zagorjen () kylään, on joki laskenut 56 metriin mpy. ja tekee nyt terävät edestakaiset mutkat. Sen jälkeen se saapuukin Petserin taajama-alueelle, missä siihen yhtyy vasemmalta Kamanetsin puro (). Puro virtaa alajuoksullaan myös taajama-alueen läpi. Joki kiertää vastapäivään kaupungin keskustaa ja yhtyy Piusa jõgeen Kunitšina Gorassa (). == Valuma-alue, sivu-uomia ja järviä == === Valuma-alue === Patškovkan valuma-alue jää kahden muun sivujoen, länsipuolella Pelska jõen ja itäpuolella Mitkovkan (), valuma-alueiden väliin. Etelässä se rajoittuu Velikajan valuma-alueeseen. Velikajalla on sivujoki Kudeb, jonka pohjoisen sivuhaaran Vrudan valuma-alue ulottuu tänne. Valuma-alueen pinta-ala on 82 neliökilometriä. === Sivu-uomia === Patškovkan sivu-uomia on vähän ja merkittäviä uomia on kaksi. Yläjuoksulla Patškovkaan yhtyy vasemmalta Kutšinskojen järvestä alkava laskuoja, jonka valuma-alueella sijaitsee pari muutakin järveä. Alempana Petserin taajama-alueella uomaan yhtyy taas vasemmalta Kamanetsin puro, jonka latva-alueet sijaitsevat seitsemän kilometrin päässä. === Järviä === Joen pääuomassa sijaitsee juuri ennen Kamanetsin puron yhtymäkohtaa lampi, joka voi olla uomaansa padottu patolampi. Kutšinskojen (8 ha) lisäksi edellä mainitussa sivu-uomassa on Laberitsa (4 ha, ), Troitskoje (4 ha, ), Usovskoje (1 ha, ) ja Buravenskoje (4 ha, ). Yhtyymäkohdan itäpuolella on vielä yksi lampi. == Luontoarvoja == Veden kemialliset ja biologiset tutkimukset kertovat vakuuttavasti, että joen vesi on pilaantunutta. Sitä ilmentää BOD-arvo, jonka mukaan veden organismit ja muut orgaaniset ainekset kuluttavat happea viisi milligrammaa litrassa vettä. Suurin joen saastuttaja lienee Petseri, jonka heikosti puhdistetut jätevedet lasketaan jokeen. == Historiaa == Joki virtaa historiallisella Setomaalla ja joen nimikin arvellaan juontuvan siltä ajalta. Sen slaavilainen nimi olisi peräisin tsuudilaisesta nimestä, joka olisi eräiden arvioiden mukaan tullut sanasta paatjas (vaalean keltainen) tai paeta. == Huomautuksia == == Lähteet == Luokka:Piusa jõen valuma-alue Luokka:Petserin piiri Luokka:Pihkovan alueen joet
F. Scott Ball

F. Scott Ball (s. 1961 Bellefonte, Pennsylvania) on toiminut suomalaisen kiinteistösijoitusyhtiö Cityconin toimitusjohtajana vuoden 2019 alusta vuoteen 2024 ja uudelleen väliaikaisena syksystä 2024 lähtien.. Hän on suorittanut kauppatieteellisen bachelor-tutkinnon LaSallen yliopistossa Louisianassa vuonna 1984. == Ura == Ball on työskennellyt *The Rouse Companyssa (1985–2005) *The Mills Corporationissa vuokrauksesta ja varainhoidosta vastaavana johtajana (2005–2007) *Blatteis & Schnurin toimitusjohtajana ja osakkaana (2007–2009) *Claire's North America, kiinteistöliiketoiminnasta ja kansainvälisestä rakentamisesta vastaavana johtajana (2009–2011) *kanadalaisessa Oxford Properties Groupissa vähittäiskaupan johtajana (2011–2012) *Starwood Retail Partnersilla operatiivisena johtajana (2012–2017). Vuonna 2017 hän perusti yksityiseen kiinteistösijoittamiseen ja kaupan toimialaa keskittyneen konsultointiyhtiön LADS Advisorsin. Hän toimi floridalaisen yrityksensä toimitusjohtajana keskittyen pääomasijoitukseen. Ball on toiminut jäsenenä sekä International Council of Shopping Centers- että Urban Land Institute -organisaatioissa. == Lähteet == ==Aiheesta muualla== *Scottin LinkedIn-profiili *Dagens Handel: ”Pristransparens den fysiska handelns största utmaning” Luokka: Vuonna 1961 syntyneet Luokka:Elävät henkilöt Luokka:Yhdysvaltalaiset yritysjohtajat Luokka:Citycon
Kai (täsmennyssivu)

Kai voi tarkoittaa: == Maantiede == * Kai, Japanin kaupunki Yamanashin prefektuurissa * Kain provinssi, Japanin entinen provinssi * Kaï, Malin kunta Sikasson alueen Kadiolon piirissä * Kaisaaret, saariryhmä Indonesian Molukeilla == Henkilöt == * Kai, suomalainen miehen etunimi * Kai (1933–2009), oik. Kai Heinonen, suomalainen pilapiirtäjä * Kai (s. 1990), oik. Alessia De Gasperis-Brigande, kanadalainen laulaja ja lauluntekijä * Kai (s. 1994), oik. Kim Jong-in, eteläkorealainen laulaja ja näyttelijä * Maja Kai (1900–?), oik. Fanny Leväsalo, suomalainen kirjailija * Natasha Kai (s. 1983), yhdysvaltalainen jalkapalloilija * Qin Kai (s. 1986), kiinalainen uimahyppääjä == Muuta == * Kainkoira, japanilainen koirarotu * Cobra Kai, yhdysvaltalainen draamakomediasarja * Korea Aerospace Industries (KAI), eteläkorealainen ilmailu- ja avaruusteollisuusyritys
Luettelo Joaquin Phoenixin saamista palkinnoista ja ehdokkuuksista

Tämä on luettelo Joaquin Phoenixin saamista palkinnoista ja ehdokkuuksista. Oscar-palkinto Vuosi Elokuva Kategoria Tulos 2000 Gladiator Paras miessivuosa 2005 Walk the Line Paras miespääosa 2012 Mestari Paras miespääosa 2019 Joker Paras miespääosa Bafta-palkinto Vuosi Elokuva Kategoria Tulos 2000 Gladiator Paras miessivuosa 2005 Walk the Line Paras miespääosa 2012 Mestari Paras miespääosa 2019 Joker Paras miespääosa Cannesin elokuvajuhlat Vuosi Elokuva Kategoria Tulos 2017 You Were Never Really Here Prix d'interprétation masculine (Paras miespääosa) Critics' Choice Movie Awards Vuosi Elokuva Kategoria Tulos 2000 Gladiator / Quills – syntiset säkeet / The Yards Paras miessivuosa 2005 Walk the Line Paras miespääosa 2012 Mestari Paras miespääosa 2019 Joker Paras miespääosa Golden Globe Vuosi Elokuva Kategoria Tulos 2000 Gladiator Paras miessivuosa 2005 Walk the Line Paras miespääosa musikaali- tai komediaelokuvassa 2012 Mestari Paras miespääosa draamaelokuvassa 2013 Her Paras miespääosa musikaali- tai komediaelokuvassa 2014 Inherent Vice Paras miespääosa musikaali- tai komediaelokuvassa 2019 Joker Paras miespääosa draamaelokuvassa Satellite Awards Vuosi Elokuva Kategoria Tulos 2012 Mestari Paras näyttelijä – Draama 2019 Joker Paras näyttelijä – Draama Screen Actors Guild Awards Vuosi Elokuva Kategoria Tulos 2000 Gladiator Paras miessivuosa 2000 Gladiator Paras näyttelijäkokoonpano 2004 Hotelli Ruanda Paras näyttelijäkokoonpano 2005 Walk the Line Paras miespääosa 2019 Joker Paras miespääosa == Aiheesta muualla == * Luokka:Luettelot näyttelijöistä
Kiiltopernaruoho

Kiiltopernaruoho (Sisymbrium irio) on ristikukkaiskasvien (Brassicaceae) heimoon, pernaruohojen (Sisymbrium) sukuun kuuluva kasvilaji. Se on yksivuotinen ja yleisesti ottaen keskikokoiseksi kasvava ruohovartinen kasvi. Kiiltopernaruohon tunnusomaisia piirteitä ovat harvakukkaisena kukintona olevat pienet, keltaiset kukat ja kapeanpitkulaiset lidut, jotka yltävät jo nuorina kukinnon yläpuolelle. Kiiltopernaruoho voi kasvaa noin puoli metriä korkeaksi. Sen varsi on haarova sekä kalju tai lähes kalju. Lehdet ovat pariliuskaisia. Lehtien liuskat ovat leveitä ja pariton päättöliuska on iso. Kiiltopernaruohon kukinto on harvakukkainen ja nuoret lidut yltävät kukinnon yläpuolelle. Kukat ovat pieniä ja kalvaankeltaisia. Kukkien terälehdet ovat vain hieman verhiötä pidempiä. Kiiltopernaruoho kukkii kesä–heinäkuussa. Hedelminä olevat lidut ovat noin 3–5 cm pitkiä ja noin 1 mm leveitä. Lidut ovat ulospäin siirottavia ja sijaitsevat litua ohuempien hedelmäperien päissä. Kiiltopernaruoho on kotoisin Etelä-Euroopasta. Suomessa sitä on havaittu muutaman kerran viime vuosisadalla. Ruotsissa lajia tavataan harvinaisena maan etelä- ja keskiosien erilaisilla ihmisvaikutteisilla kasvupaikoilla, kuten satamissa, ratapihoilla ja rakennustyömaa-alueilla. Kiiltopernaruohon tieteellisen nimen lajinimi (irio) on jo roomalaisen Pliniuksen eräästä kasvista käyttämä nimi. == Lähteet == == Aiheesta muualla == * Laji.fi: Kiiltopernaruoho (Sisymbrium irio) * JSTOR Global Plants: Sisymbrium irio * Integrated Taxonomic Information System (ITIS): Sisymbrium irio * Global Biodiversity Information Facility (GBIF): Sisymbrium irio * Flora of North America: Sisymbrium irio * Flora of China: Sisymbrium irio Luokka:Pernaruohot
Matalapernaruoho

Matalapernaruoho (Sisymbrium supinum) on ristikukkaiskasvien (Brassicaceae) heimoon, pernaruohojen (Sisymbrium) sukuun kuuluva yksivuotinen kasvilaji. Se on matalakasvuinen ja eroaa selvästi muista pernaruoholajeista. Matalapernaruoho on tunnistettavissa pariliuskaisten lehtiensä, valkoisten kukkiensa sekä siirottavien, tukilehtien lehtihangoissa sijaitsevien pitkulaisten litujensa perusteella. Matalapernaruohon varsi on harvakarvainen ja voi kasvaa noin 20 cm pitkäksi. Varsi on kasvutavaltaan yleensä maanmyötäinen tai jonkin verran koheneva. Suurin osa lehdistä sijaitsee varren tyvellä lehtiruusukkeena. Lehtiruusukkeen lehdet ovat pariliuskaisia ja liuskoja on useita pareja. Liuskat ovat leveitä ja toisinaan ne voivat olla myös punertavia. Matalapernaruohon kukinto on harvakukkainen. Kukkien terälehdet ovat valkoisia ja suunnilleen kaksi kertaa verhiötä pidempiä. Matalapernaruoho kukkii elo–syyskuussa. Hedelminä olevat lidut sijaitsevat tukilehtien lehtihangoissa, mikä on epätyypillistä ristikukkaiskasveille. Lidut ovat noin 3 cm pitkiä ja 2 mm leveitä sekä hieman kaarevia. Liduissa on noin 1 cm pitkät ja litua kapeammat hedelmäperät. Matalapernaruoho kasvaa kosteilla ja kalkkipitoisilla kasvupaikoilla. Matalapernaruohoa ei kasva Suomessa. Ruotsissa lajia tavataan melko yleisenä Öölannissa sekä jonkin verran Gotlannissa ja harvinaisena paikoitellen Skånessa. Matalapernaruoho on Ruotsissa rauhoitettu laji. == Lähteet == Luokka:Pernaruohot
Malskoje

Malskoje (, ) on järvi Luoteis-Venäjällä Pihkovan alueen Petserin piirissä. Järven nimessä esiintyvä etuliite mal on peräisin kylän nimestä Maly () eli pieni. Järven suomennokseksi voidaan antaa suomalaisittain Vähäjärvi. == Maantietoa == Järvi on 2,5 kilometriä pitkä, alle 400 metriä leveä ja sen pinta-ala on 63,8 hehtaaria. Sen keskisyvyys on 6,5 metriä ja sen syvänteessä on 11 metriä vettä. Järvessä ei ole saaria. Se on muodostunut kapeaan luode- kaakko-suuntaiseen laaksoon ja sen keskikohdassa on salmimainen kapeikko, joka on vain 80 metriä leveä. Järveä ympäröi lähes joka puolelta peltomaat. Järven lounaispuolella on kaksi kylää Maly ja Rogovo (), ja sen koillispuolella on kylä Zahnovo (). Sen rannat ovat soistuneet niin, että monilla rannoilla on pitkät laiturit. == Luontoarvoja == Järvessä elää ainakin hauki, särki, ahven, kiiski, sorva, ruutana, made, allikkosalakka, mutakala, törö, made, pasuri, säyne, rantanuoliainen ja kymmenpiikki, sekä jokirapua, jota tavataan niukasti. Järvessä on mutapohja, mutta rannoilta paljastuu hiekkapohja. Rannat ovat viistot ja paikoitellen jyrkät, mutta soistuneilla osuuksilla rannoilla kasvaa turvetta kelluvina hetteikkönä. == Vesistösuhteita == Malskoje sijaitsee Obdjohin valuma-alueella. Obdjoh laskee Peipsijärven eteläosaan Pihkovanjärveen ja kuuluu siten Peipsijärven alueeseen, joka muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. Järven valuma-alueen koko on 10,3 neliökilometriä . Malskojeen tulee karttojen mukaan vain yksi merkittävä oja Smolka (). Se virtaa etelässä sijaitsevan Gorodištšenskojen kautta. Järven laskujoki on Obdjoh, joka laskee 19 kilometrin mittaisena Molotškovo-Dubenetsin () ja Krivskin () luonna olevaan Pihkovanjärven lahteen. == Huomautuksia == == Lähteet == Luokka:Pihkovan alueen järvet Luokka:Obdjohin valuma-alue Luokka:Petserin piiri
Song Kang-ho

Song Kang-ho (; s. 17. tammikuuta 1967 Gimhae) on eteläkorealainen näyttelijä, joka on saanut kansainvälistä näkyvyyttä rooleistaan elokuvissa Snowpiercer (2013) ja Parasite (2019). Song teki debyyttinsä näyttelijänä elokuvassa The Day a Pig Fell into the Well vuonna 1996. Myöhemmin hän on näytellyt muun muassa elokuvissa No. 3 (1997), Joint Security Area (2000), Sympatiaa herra kostajalle (2002), Memories of Murder (2003), The Host (2006) ja A Taxi Driver (2017). == Lähteet == == Aiheesta muualla == * Luokka:Eteläkorealaiset näyttelijät Luokka:Vuonna 1967 syntyneet Luokka:Elävät henkilöt
Henricon piirikunta

Henricon piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 330 818 vuonna 2019. Piirikunta perustettiin vuonna 1634 ja sijaitsee Richmondin metropolialueella. Kaupunki kuului piirikuntaan vuoteen 1842 saakka. == Lähteet == == Aiheesta muualla == Luokka:Virginian piirikunnat
Automata

Automata on vuonna 2014 ensi-iltansa saanut espanjalais-bulgarialainen tieteiselokuva. Dystooppisessa tarinassa robotteja hyödynnetään työvoimana aurinkomyrskyjen tuhoamassa maailmassa. == Näyttelijät == == Lähteet == == Aiheesta muualla == * Luokka:Vuoden 2014 espanjalaiset elokuvat Luokka:Bulgarialaiset elokuvat Luokka:Post-apocalypse-elokuvat Luokka:Dystopiaelokuvat Luokka:Elokuvat raskaudesta Luokka:Elokuvat roboteista
Hajime Sugiyama

Hajime Sugiyama (myös Sugiyama Gen; 1. tammikuuta 1880 Kokura – 12. syyskuuta 1945 Tokio) oli japanilainen sotamarsalkka (gensui), joka toimi Japanin pääesikunnan päällikkönä toisen maailmansodan aikana vuosina 1940–1944.Hajime Sugiyama (1880-1945) Ranskan kansalliskirjasto. Viitattu 5.4.2020. Sugiyama aloitti sotilasuransa vuonna 1901,Sugiyama Gen (1880-1945) The Pacific War Online Encyclopedia (Kent G. Budge). Viitattu 2.7.2020. ja valmistui sotilasakatemiasta 1907 sekä armeijan esikuntakoulusta 1910. Hän komensi vuosina 1913–1915 pataljoonaa ja 1918–1920 lennostoa.Kenneth W. Estes: ”Sugiyama, Marshal Hajime (1880–1945)” teoksessa International Encyclopedia of Military History (James C. Bradford). Routledge 2004. Google Books Hän sai kenraalin arvon vuonna 1925. Sugiyama oli vuosina 1930–1932 apulaissotaministerinä, 1932–1933 divisioonankomentajana ja 1933–1934 pääesikunnan ilmailuosaston päällikkönä. Toimiessaan sotaministerinä vuosina 1937–1938 Sugiyamalla oli tärkeä rooli Kiinan–Japanin sodan aloittamisessa. Vuosina 1938–1939 hän komensi Japanin Pohjois-Kiinan-armeijaa Hisaichi Terauchin seuraajana ja jonkin aikaa Mongolian-armeijaa.Sugiyama Hajime, Field Marshal The Oxford Companion to World War II (2001), Oxford Reference. Viitattu 2.7.2020. Sugiyama nimitettiin pääesikunnan päälliköksi lokakuussa 1940. Hän kannatti voimakkaasti sodan aloittamista Yhdysvaltoja vastaan ja valloitussotaa Kaakkois-Aasiassa. Sugiyaman vaikutusvalta Japanin sodanjohdossa alkoi heiketä Doolittlen iskun ja Guadalcanalin taistelun vastoinkäymisten jälkeen, ja sotilaallisesta strategiasta päättäminen siirtyi pääministeri Hideki Tōjōlle. Sugiyama ylennettiin marsalkaksi vuonna 1943, mutta helmikuussa 1944 hänet syrjäytettiin esikuntapäällikön tehtävästä, jonka Tōjō otti itselleen. Sugiyama oli jonkin aikaa sotilaskoulutuksen ylitarkastajana, mutta Tōjōn jouduttua eroamaan hänestä tuli uudelleen sotaministeri heinäkuussa 1944. Hän jatkoi ministerinä huhtikuuhun 1945, ja oli sen jälkeen 1. armeijan komentajana sodan loppuun asti. ==Lähteet== ==Aiheesta muualla== Luokka:Japanin marsalkat Luokka:Japanilaiset toisen maailmansodan sotilaat Luokka:Japanin ministerit Luokka:Itsemurhan tehneet Luokka:Vuonna 1880 syntyneet Luokka:Vuonna 1945 kuolleet
Hamilton (musikaali)

Hamilton: An American Musical, myös Hamilton, on yhdysvaltalainen hiphop- musikaali, jota on esitetty New Yorkissa Broadwaylla vuodesta 2015. Musikaalin on luonut säveltäjä, sanoittaja ja näyttelijä Lin-Manuel Miranda. Hamilton kertoo yhdysvaltalaisesta lakimiehestä, upseerista ja valtiomiehestä Alexander Hamiltonista, joka oli Yhdysvaltojen perustajia. Musikaali sai innoituksensa Alexander Hamilton -nimisestä kirjasta, jonka on kirjoittanut Ron Chernow. Hän oli musikaalin teossa mukana historiatietojen asiantuntija-apuna. Musikaalin esiintyjät ovat pääasiassa muita kuin valkoihoisia, vaikka esittävät Yhdysvaltojen perustajia ja muita historiallisia hahmoja. Hamilton on ollut esitysten aikana jatkuvasti menestys ja saanut lukuisia palkintoja, esimerkiksi Tony- ja Grammy-palkinnot. Koronavirusepidemian vuoksi esitykset keskeytettiin. Disney osti musikaalin esitysoikeuden kanavalleen ja julkaisi sen taltioinnin heinäkuussa 2020 Disney+-suoratoistopalvelussa. == Musikaalin kappaleet == Musikaali on kokonaan laulettu alusta loppuun. Kappaleita on yhteensä 46. Kappaleiden "Dear Theodosia" ja "Non-Stop" välissä on kuitenkin "salainen" musiikkinumero, jota kutsutaan nimellä "Tomorrow There'll Be More of Us" ja joskus myös nimellä "Laurens Interlude". Kyseistä kappaletta ei löydy musikaalin soundtrack-albumista, ja se on kuultavissa vain musikaalin esityksissä. Kappaleet listattuna esitysjärjestyksessä: 1\. Alexander Hamilton 2\. Aaron Burr, Sir 3\. My Shot 4\. The Story of Tonight 5\. The Schuyler Sisters 6\. Farmer Refuted 7\. You'll Be Back 8\. Right Hand Man 9\. A Winter's Ball 10\. Helpless 11\. Satisfied 12\. The Story of Tonight (Reprise) 13\. Wait For It 14\. Stay Alive 15\. Ten Duel Commandments 16\. Meet Me Inside 17\. That Would Be Enough 18\. Guns and Ships 19\. History Has Its Eyes On You 20\. Yorktown (The World Turned Upside Down) 21\. What Comes Next? 22\. Dear Theodosia 23\. Non-Stop Väliaika 24\. What'd I Miss? 25\. Cabinet Battle #1 26\. Take A Break 27\. Say No To This 28\. The Room Where It Happens 29\. Schuyler Defeated 30\. Cabinet Battle #2 31\. Washington On Your Side 32\. One Last Time 33\. I Know Him 34\. The Adams Administration 35\. We Know 36\. Hurricane 37\. The Reynolds Pamphlet 38\. Burn 39\. Blow Us All Away 40\. Stay Alive (Reprise) 41\. It's Quiet Uptown 42\. The Election of 1800 43\. Your Obedient Servant 44\. Best of Wives and Best of Women 45\. The World Was Wide Enough 46\. Who Lives Who Dies Who Tells Your Story Musikaalin kesto on noin 2h 30min. == Viittaukset muissa yhteyksissä == Black Lives Matter -liikkeen mielenosoitusten aikana Hamiltonin lauluja siteerattiin musikaaliin kuuluvilla repliikeillä. Yksi laulun nimi päätyi aikamuoto muutettuna presidentti Donald Trumpin entisen neuvonantajan John Boltonin kirjan The Room where it happened nimeksi, mitä musikaalin tekijä Lin-Manuel Miranda paheksui. ==Katso myös== * Elizabeth Schuyler Hamilton == Lähteet == == Aiheesta muualla == * Hamilton on nousemassa vuoden striimatuimmaksi elokuvaksi, Yle.fi, uutiset 21.11.2020 Luokka:Yhdysvaltalaiset musikaalit Luokka:Tony-palkinnon voittaneet musikaalit Luokka:Grammy-palkitut albumit
Jaakko Rossi

Jaakko Rossi (s. 4. toukokuuta 1983 Lahti) on suomalainen muusikko. Hän toimi kitaristina Marko Haavisto & Poutahaukat -yhtyeessä vuosina 2011-2021. Lisäksi hän toimii freelancer-muusikkona sekä opettaa kitaransoittoa Lahdessa. Harrastuksenaan hän pelaa sulkapalloa sekä toimii laulajana sekä lauluntekijänä yhtyeessä Jaakko Rossi & Aurinko Kioski. Luokka:Suomalaiset kitaristit Luokka:Suomalaiset laulajat Luokka:Suomalaiset lauluntekijät Luokka:Vuonna 1983 syntyneet Luokka:Elävät henkilöt
Romualds Geikins

Romualds Geikins (s. 1943 Daugavpils) on latvialainen taidemaalari.Romualds Geikins. Convergence Latvian National Museum of Art Geikins varttui Daugavpilsissä ja opiskeli vuosina 1966–1973 Latvian taideakatemian maalaustaiteen laitoksella. Hän on maalannut enimmäkseen vesivärein. Opiskeluaikaisella urallaan hän keskittyi myös piirroksiin. 1970-luvun alkupuolella Geikins tutki esimerkiksi ortodoksisia ikoneita ja venäläisten avantgardistien, etenkin Pavel Filonovin työtä. Geikins on ollut Latvian taiteilijaliiton jäsen vuodesta 1979.Romualds Geikins – Geimans Artists.lv Kesällä 2020 avattiin Latvian kansallisessa taidemuseossa tilapäinen Geikinsin teosten henkilökohtainen näyttely "Convergence", jossa näytteille pantiin myös tiettyjä taiteilijan varhaisia teoksia ensimmäistä kertaa. Edellinen Geikinsin oma näyttely samassa museossa oli järjestetty vuonna 2003. == Lähteet == Luokka:Latvialaiset taidemaalarit Luokka:Vuonna 1943 syntyneet Luokka:Elävät henkilöt
Andrejs Pumpurs

thumb|right|Andrejs Pumpurs Andrejs Pumpurs (22. syyskuuta 1841 Birzgale – 6. heinäkuuta 1902) oli latvialainen runoilija ja journalisti. Hänet muistetaan parhaiten Lāčplēsis-eepoksen ("Karhunkaataja") luomisesta maansa kansantaruston pohjalta.Baltic States Jonathan BousfieldUmbruch von unten: Die Selbstbefreiung Mittel- und Osteuropas und das Ende der Sowjetunion Detlev Preuße Pumpurs toimi maataloustyöntekijänä ja avusti maanmittauksessa ennen suuntaamista Moskovaan vuonna 1876. Hän taisteli vapaaehtoisten rykmentissä Serbian puolella Ottomaanien valtakuntaa vastaan. Taistelukokemuksensa jälkeen hän toimi useissa Venäjän armeijan hallinnollisissa tehtävissä. Vaikka Pumpurs oli lojaali Venäjää kohtaan, hän myös pyrki edistämään latvialaista kulttuuria ja kirjoitti varhaiseen latviankieliseen lehdistöön. Häntä innostivat Elias Lönnrotin sekä Friedrich Reinhold Kreutzwaldin saavutukset, ja hän halusi rakentaa eepoksen latvialaisen kansanperinteen pohjalle. Monet Pumpursin käyttämistä hahmoista ovat hänen itse keksimiään tai useita aineistoja yhdistelemällä luomiaan. Pumpursille omistettu museo toimii Lielvārdessa.DK Eyewitness Travel Guide Estonia, Latvia & Lithuania Dorling Kindersley Ltd == Lähteet == Luokka:Latvialaiset runoilijat Luokka:Toimittajat Luokka:Vuonna 1841 syntyneet Luokka:Vuonna 1902 kuolleet
Kudzut

Kudzut eli kudzupavut (Pueraria) on hernekasvien (Fabaceae) heimoon kuuluva kasvisuku. Sukuun kuuluu noin 20–25 lajia. == Lajeja ja muunnoksia == * Pueraria alopecuroides * Pueraria bella * Pueraria calycina * Pueraria candollei ** Pueraria candollei var. candollei ** Pueraria candollei var. mirifica (syn. Pueraria mirifica) * Pueraria edulis * Pueraria imbricata * Pueraria lacei * Pueraria montana ** Pueraria montana var. chinensis ** Pueraria montana var. lobata – purppurakudzu eli kudzupapu (syn. Pueraria lobata) ** Pueraria montana var. montana ** Pueraria montana var. thomsonii – komeakudzu (syn. Pueraria thomsonii) * Pueraria peduncularis * Pueraria phaseoloides * Pueraria sikkimensis * Pueraria stricta * Pueraria tuberosa * Pueraria wallichii == Lähteet == == Aiheesta muualla == * Finto: Kassu – Kasvien suomenkieliset nimet: Pueraria * Suomen Lajitietokeskus: Kudzut – Pueraria Luokka:Hernekasvit
Lynchburg (Virginia)

Lynchburg on kaupunki Virginian osavaltiossa Yhdysvalloissa. Sen väkiluku oli vuoden väestönlaskennassa 75 568. MaryJane Dolan valittiin Lyncburgin pormestariksi pormestarina heinäkuussa 2020. == Väestö == Kaupungin asukkaista 62,7 prosenttia on valkoisia, 28,3 prosenttia mustia, 2,74 prosenttia aasialaisia ja 2,42 prosenttia latinalaisamerikkalaisia. 96,2 prosenttia asukkaista on Yhdysvaltain kansalaisia. Kaupungin väestön keski-ikä on 28,3 vuotta. ==Kuvia kaupungista== Tiedosto:Liberty University - panoramio.jpg|Liberty University. Tiedosto:First Baptist Lynchburg Nov 08-1.JPG|First Baptist Church. Tiedosto:Lynchburg City Stadium - Calvin Falwell Field.jpg|Calvin Falwellin baseball-kenttä. ==Lähteet== ===Viitteet=== ==Aiheesta muualla== * Kaupungin kotisivut Luokka:Virginian kaupungit
Aigars Bikše

Aigars Bikše (s. 8. helmikuuta 1969 Jūrmalassa) on latvialainen kuvanveistäjä ja installaatiotaiteilija.Aigars Bikše Galerija Daugava Bikše opiskeli vuosina 1984–1990 Riian muotoilu- ja taidekoulussa. Hän aloitti näyttelyihin osallistumisen vuonna 1990. Vuosina 1993–1995 hän opiskeli Latvian taideakatemiassa Igors Vasiļjevsin workshopeissa, ja vuonna 2000 hän sai samasta oppilaitoksesta maisterin arvon. Hänellä on ollut useita residenssejä, esimerkiksi Cité internationale des artsissa (Pariisi, 1998). Vuonna 2007 Bikše pääsi Latvian taideakatemian professoriksi ja vuonna 2011 Latvian taideakatemian muotisuunnittelun laitoksen johtoon. Bikšen teoksia on ollut esillä Latviassa, Japanissa, Isossa-Britanniassa, Liettuassa, Kiinassa, Suomessa, Alankomaissa, Puolassa, Irlannissa, Ruotsissa, Ranskassa, Italiassa, Saksassa, Tanskassa, Virossa, Portugalissa ja Venäjällä. Kesäkuussa 2020 Riikaan asetettiin Bikšen tekemä kuuden metrin korkuinen Mediķi pasaulei -patsas kunnianosoituksena koronaviruspandemiassa 2019–2020 työtä tehneelle terveydenhuoltohenkilöstölle.Medics to the World: Latvia unveils 20 feet high sculpture honouring medical workers Hindustan Times == Lähteet == Luokka:Latvialaiset kuvanveistäjät Luokka:Vuonna 1969 syntyneet Luokka:Elävät henkilöt
Victor Kissine

Victor Kissine (s. 15. maaliskuuta 1953 Leningrad) on neuvostoliittolaissyntyinen, vuonna 1990 Belgiaan muuttanut säveltäjä.Victor Kissine ECM RecordsVictor Kissine Forum des Compositeurs Kissine valmistui Pietarin konservatoriosta opiskeltuaan siellä professori Mihail Druskinin johdolta. Samasta oppilaitoksesta Kissine sai vuonna 1981 filosofian tohtorin arvon musiikkitieteessä. Hän on toiminut musiikkianalyysin sekä orkestraation professorina Monsin kuninkaallisessa konservatoriossa ja opettanut INSAS:ssa. Vuonna 2001 Kissine aloitti yhteistyön Gidon Kremerin ja tämän Kremerata Baltica -orkesterin kanssa. Hänen teostensa levytyksiä on julkaistu ECM Records -levymerkillä. Vuonna 2011 levytys Kissinen toisesta pianotriosta (Zerkalo) ja Pjotr Tšaikovskin pianotriosta sai Preis der deutschen Schallplattenkritikin. Kissineltä tilattiin teos vuoden 2012 Kuningatar Elisabetin musiikkikilpailun viuluosion semifinaalia varten. Kissine valittiin Belgian kuninkaallisen tiede-, kirjallisuus- ja taideakatemian jäseneksi vuonna 2008. Hänen tuotantoonsa kuuluu sinfonisia teoksia, konserttoja, kamarimusiikkia, vokaaliteoksia, oopperaa, balettia ja elokuvamusiikkia. == Lähteet == Luokka:Neuvostoliittolaiset säveltäjät Luokka:Venäläiset säveltäjät Luokka:Belgialaiset säveltäjät Luokka:Oopperasäveltäjät Luokka:Vuonna 1953 syntyneet Luokka:Elävät henkilöt
Chemungin piirikunta

Chemungin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 83 456 vuonna 2019. Piirikunnan hallintokeskus on Elmiran kaupunki. Piirikunta on perustettu 29. maaliskuuta 1836. == Lähteet == == Aiheesta muualla == Luokka:New Yorkin piirikunnat
Verdades ocultas

Verdades ocultas on televisioyhtiö Mega:n esittämä chileläinen TV-sarja. Sen päärooleissa ovat Camila Hirane, Carmen Zabala, Cristián Arriagada ja Matías Oviedo. == Aiheesta muualla == * Viralliset kotisivut Luokka:2010-luvun draamasarjat Luokka:2020-luvun draamasarjat Luokka:Chileläiset televisiosarjat Luokka:Telenovelat
Helga y Flora

Helga y Flora on televisiokanava Canal 13:n esittämä chileläinen TV-sarja. Sen päärooleissa ovat Catalina Saavedra, Amalia Kassai ja Alejandro Sieveking. == Aiheesta muualla == * Viralliset kotisivut Luokka:2020-luvun draamasarjat Luokka:2020-luvun rikossarjat Luokka:Chileläiset televisiosarjat
Perdona nuestros pecados

Perdona nuestros pecados on televisioyhtiö Mega:n esittämä chileläinen TV- sarja. Sen päärooleissa ovat Mariana Di Girólamo ja Mario Horton. == Aiheesta muualla == * Viralliset kotisivut Luokka:Chileläiset televisiosarjat Luokka:2010-luvun draamasarjat Luokka:Telenovelat
Timo Kakkola

Timo Tapio Kakkola (s. 25. lokakuuta 1962 Joutseno) on suomalainen kenraaliluutnantti evp. Hän toimi viimeiseksi Puolustusvoimien sotatalouspäällikkönä vuosina 2020–2022. Kakkola suoritti upseerin tutkinnon vuosina 1983–1986 ja yleisesikuntaupseerin tutkinnon tekniseltä linjalta vuonna 1995. Hän toimi sotilasurallaan muun muassa Länsi-Suomen huoltorykmentin komentajana 2010–2011, Pääesikunnan logistiikkapäällikkönä 2016–2017 ja Puolustusvoimien logistiikkalaitoksen johtajana 2018–2019. == Lähteet == Luokka:Suomalaiset kenraalit Luokka:Vuonna 1962 syntyneet Luokka:Elävät henkilöt
Pinja Arbelius

Pinja Arbelius (s. 2000) on suomalainen pesäpalloilija. Arbelius edustaa vuonna 2023 Superpesiksessä pelaavaa Hyvinkään Tahkoa. Porin Pesäkarhuissa pelatessaan Arbelius on saavuttanut yhden SM-kullan (2021), kaksi SM-hopeaa ja yhden SM-pronssin.https://www.pesis.fi/pesis-info/historia/mitalistit/ Arbelius on 17. heinäkuuta 2023 mennessä pelannut urallaan 99 Superpesiksen runkosarjaottelua. Näissä hän on lyönyt kuusi kunnaria ja 113 tavallista juoksua, tuonut 23 juoksua ja kerännyt 249 kärkilyöntiä. Arbelius on pelannut 19 Superpesiksen pudotuspeliottelua. Näissä hän on lyönyt yhden kunnarin ja 16 tavallista juoksua, tuonut kolme juoksua ja kerännyt 38 kärkilyöntiä.http://www.pesiksenmaailma.fi/index.php/pelaajakortit?pelaajaid=8387&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 2000 syntyneet Luokka:Elävät henkilöt
Saariselän Kuukkeli

Saariselän Kuukkeli oli kauppakeskus Saariselän keskustassa. Kauppakeskuksessa toimivat K-market, tekstiili- ja matkamuistomyymälä, kotileipomo, Ravintola Kuukkeli, hotelli- ja matkailupalvelujen keskusvuokraamo, posti, Matkahuolto, taksi ja apteekin lääkekaappi. == Historia == Saariselän matkailukeskuksen rakentaminen alkoi 1970-luvulla, ja Saariselkä sai ensimmäisen kauppansa K-kauppa Kuukkelin helmikuussa vuonna 1981 juuri ennen Uudenmaan hiihtoloman alkamista. Myymälärakennus oli silloin kooltaan 240 m², josta myymälätilaa oli 130 m² ja leipomo-, varasto- ja muita tiloja 110 m². Ensimmäisen kaupan rakennuttivat Arja Järvinen ja Pirkko Männistö, jotka pitivät kahvila- ja matkamuistomyymälää Kaunispää-tunturilla. K-kaupan osti ivalolainen kauppias Antero Ylävaara marraskuussa 1986. Kauppakeskusta laajennettiin viisi kertaa: vuosina 1990, 2000, 2003, 2004 ja 2005. Viimeinen laajennus tapahtui 2019, jolloin pääsisäänkäynnin viereen avattiin ohjelmapalvelu ja välinevuokraamo. Maasto- ja sähköpyörät ovat saavuttaneet suuren suosion Saariselän lomalaisten keskuudessa, ja Kuukkelissa oli niitä suurvalikoima. Vuonna 2021 kaupan avaamisesta tuli kuluneeksi 40 vuotta, ja juhlan kunniaksi painettiin 24-sivuinen Saariselän Kuukkelin 40-vuotisjuhlalehti. Kauppakeskus tuhoutui tulipalossa 21. helmikuuta 2022. K-market Kuukkeli avattiin väliaikaisiin tiloihin Siulan liiketaloon 31. maaliskuuta 2022. Uusi Saariselän Kauppakeskus Kuukkeli avattiin entisellä paikalla 14. marraskuuta 2024. Tilaa uudessa myymälässä on 3 000 m2. Uudessa kauppakeskuksessa on 120 paikkainen ruokaravintola Bistro Cafe Kuukkeli ja 50 paikkainen aurinkoterassi. Kesport ja välinevuokraamo, Kuukkeli Shop, jossa Kuukkelin oman leipomon tuotteet, Kuukkelin omat marjajalosteet, Lapin herkkumyymälä, tekstiili ja vaatteet, lahjat, tuliaiset ja matkamuistot sekä lääkekaappi. Kuukkeli Shopissa on myös Safareiden ja aktiviteettien myynti, majoituksen vuokrauspalvelu ja respa, Info piste, matkalaukkusäilytys ja Kuukkelin taksit. Kauppakeskuksessa on myös K-market ja Alko. Tehokkaita sähkölatauspaikkoja on 6 kpl. Takapaikoitusalueella on tilaa asuntovaunuille ja busseille. ==Lähteet== == Aiheesta muualla == * Saariselän Kuukkeli * Majoitus Kuukkeli * Saariselän Kuukkelin 40-vuotisjuhlalehti Luokka:Suomen kauppa- ja ostoskeskukset Luokka:Inarin rakennukset ja rakennelmat
Matti Häll

Matti Kalervo Häll on (s. 29. helmikuuta 1948 Haukivuori) on sarjayrittäjä ja miljonääri. Hän on toiminut yrittäjänä ohjelmistoalalla 70-luvulta lähtien . Suoritettuaan keskikoulun Häll työskenteli isänsä sähköurakointiyrityksessä ennen kuin aloitti sähköinsinöörin opinnot. Ensimmäinen ohjelmistoalan kosketus tuli vuonna 1979 hänen perustamassaan sähköurakointiyrityksessä, jossa kehitettiin omaa toiminnanohjausjärjestelmää. Hän perusti ohjelmistoyhtiö Liinos Oy:n vuonna 1988, jonka osake-enemmistön Visma osti vuonna 2002. Häll sai kaupan yhteydessä 4,5 miljoonan euron edestä Visman osakkeita. Matti Häll perusti Admicomin vuonna 2004, ja toimi sen toimitusjohtajana aina vuoteen 2016 saakka. Häll oli myös yhtiön hallituksen puheenjohtaja vuosina 2004-2021 . Matti Häll on palkittu Jyväskylän kaupungin ja Jyväskylän Nuorkauppakamarin Alvari-tunnustuspalkinnolla vuonna 2016. == Omaisuus == Häll oli vuonna 2019 suomen 33. pörssirikkain henkilö 74 miljoonan euron pörssivarallisuudellaan. Hän omistaa Admicomista yli 30 prosenttia (2020). . Matti Häll lahjoitti vuonna 2021 neljä miljoonaa euroa Jyväskylän yliopiston alkavaan DI-koulutukseen. == Muuta == Häll tuomittiin vuonna 2008 ehdolliseen vankeuteen törkeästä sisäpiiritiedon väärinkäytöstä Liinoksen yrityskauppaan liittyen. == Lähteet == Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1948 syntyneet Luokka:Elävät henkilöt
Karel Lodewijk Ledeganck

Karel Lodewijk Ledeganck (1805–1847) oli flaamilainen runoilija. Hän oli Jan Frans Willemsin jälkeen flaamilaisen kansallisliikkeen merkittävin johtaja. Hänen runoteoksistaan trilogia De drie Zustersteden (1846) tuotti hänelle pysyvän maineen. Hänen kuoltuaan hänen runonsa kokosi ja julkaisi Jacob Heremans, joka kirjoitti hänestä elämäkerran (1847).Ledeganck, Karel Lodewijk, Tietosanakirja osa 5, palsta 713, Tietosanakirja Osakeyhtiö 1913 == Lähteet == ==Aiheesta muualla== Luokka:Belgialaiset kirjailijat Luokka:Vuonna 1805 syntyneet Luokka:Vuonna 1847 kuolleet
Tobias Carron

Tobias Carron (s. 1964) on ruotsalainen huilisti.Tobias Carron Falaut Campus Carron on levyttänyt barokkimusiikkia Moskovan virtuoosien ja Vladimir Spivakovin kanssa sekä Sven-David Sandströmin huilukonserton Leif Segerstamin johtaman Ruotsin radion sinfoniaorkesterin kanssa. Muita kapellimestareita, joiden kanssa hän on tehnyt yhteistyötä, ovat olleet Myung-whun Chung ja Esa- Pekka Salonen. Hän on tehnyt levytyksiä myös kitaristi Per Skarengin kanssa ja toiminut Mats Widlundin kanssa Sandvikenin kamarimusiikkifestivaalin taiteellisena johtajana. Carron on opettanut Tukholman kuninkaallisessa musiikkikorkeakoulussa ja toiminut vuosina 1992–2008 Ruotsin radion sinfoniaorkesterin huilistina. == Lähteet == Luokka:Ruotsalaiset huilistit Luokka:Vuonna 1964 syntyneet Luokka:Elävät henkilöt
Mats Rondin

Mats Rondin (21. syyskuuta 1960 – 11. lokakuuta 2014) oli ruotsalainen sellisti ja kapellimestari.Cellist and conductor Mats Rondin has died aged 54 The StradMats Rondin AllMusic Rondin debytoi sellistinä 16-vuotiaana ja opiskeli Ruotsin radion musiikkikoulussaMats Rondin Naxos sekä Tukholman kuninkaallisessa musiikkikorkeakoulussa. Saatuaan diplomin hän täydensi opintojaan William Pleethin johdolla Lontoossa ja pääsi kutsuttuna osallistumaan Mstislav Rostropovitšin sellojuhlille Riikaan. Hän sai opetusta myös Rostropovitšilta ja Ralph Kirshbaumilta. Rondin työskenteli Malmön sinfoniaorkesterin (1982–1985) ja Ruotsin radion sinfoniaorkesterin (1985–1996) ensisellistinä (1985–1996). Hän esiintyi myös muiden orkesterien, kuten Concertgebouw-orkesterin solistina, ja kamarimuusikkona. Rondin nimitettiin Malmön musiikkiakatemian sellonsoiton professoriksi vuonna 2005. Hän opetti myös Tukholman kuninkaallisessa musiikkikorkeakoulussa.SAD NEWS | Swedish Cellist and Conductor Mats Rondin Has Died – Aged 54 The Violin Channel Myöhemmällä urallaan Rondin keskittyi kasvavissa määrin orkesterinjohtoon. Hän johti esimerkiksi Ruotsin radion sinfoniaorkesteria, Göteborgin sinfoniaorkesteria, Gävlen sinfoniaorkesteriaLEADING CELLIST, 54, IS FELLED BY HEART ATTACK Slipped Disc, Tanskan radion sinfoniaorkesteria ja Trondheimin sinfoniaorkesteria. Hän työskenteli myös Malmön oopperassa. Hän kuoli äkisti sydäninfarktiin 54-vuotiaana, jolloin peruuntui muun muassa Tukholman kuninkaallisen filharmonisen orkesterin johtaminen joulukuun 2014 Nobel-palkintojenjakoseremoniassa. Urallaan Rondin kantaesitti lukuisia ruotsalaissäveltäjien teoksia. == Lähteet == Luokka:Ruotsalaiset sellistit Luokka:Ruotsalaiset kapellimestarit Luokka:Vuonna 1960 syntyneet Luokka:Vuonna 2014 kuolleet
Kai (Yamanashi)

Kai () on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin keskiosassa Kōfun altaan pohjoisreunalla Kamanashijoen varrella. Pohjoisessa kaupunkiin kuuluu vuoristoalueita, kuten yli 1 700 metriä korkea Kayavuori. Kaissa on 75 862 asukasta (toukokuussa 2020) ja sen pinta-ala on 71,95 neliökilometriä. Kai on kaupunkina suhteellisen nuori: se perustettiin vuonna 2004 liittämällä yhteen Futaban, Ryūōn ja Shikishiman maaseutukaupungit. Kain länsiosat ovat kasvaneet viereisen Kōfun kaupungin esikaupunkialueina, mutta maatalous on edelleen yksi merkittävimmistä elinkeinoista. Historiallisesti alue kärsi tulvista, mutta erityisesti Sengoku-kaudella 1500-luvulla ja myöhemmin Edo- kaudella toteutetut maanrakennustyöt tekivät siitä hedelmällistä riisinviljelyseutua. Kamanashijoen suurta pengertä rakennutti Takeda Shingen kahdenkymmenen vuoden ajan. Riisin lisäksi Kaissa viljellään vihanneksia ja hedelmiä, kuten viinirypäleitä, persikoita ja kakeja. Kaupunkiin on sijoittunut myös teknologiateollisuutta. Kain nähtävyyksiin kuuluu Shōsen-kyōn rotko Kōfun kaupungin rajalla. Matkailijoita kaupunkiin tuo myös Suntory- yhtiön viinitila. Osa kaupungin alueesta kuuluu Chichibu-Tama-Kain kansallispuistoon. Kaita palvelee JR Higashi-Nihonin Chūō-päälinja. == Kuvia == Tiedosto:Mt.Tachioka 01.jpg|Tachiokavuori Kayavuorelta Tiedosto:Main hall of Tentaku-ji Temple.JPG|Tentaku-ji Tiedosto:Kai City hall.JPG|Kain kaupungintalo Tiedosto:Ryuo Sta 2010071601.jpg|Ryūōn rautatieasema == Lähteet == == Aiheesta muualla == * Kaupungin internetsivut Luokka:Yamanashin prefektuurin kaupungit
Kefamandoli

Kefamandoli (C18H18S2N6O5) on kefalosporiineihin kuuluva orgaaninen yhdiste. Yhdistettä käytetään lääketieteessä antibioottina. ==Ominaisuudet ja käyttö== Kefamandoli kuuluu niin sanottuihin toisen sukupolven kefalosporiineihin ja sen antibioottiset ominaisuudet perustuvat bakteerien soluseinän synteesin estoon. Se tehoaa ensimmäisen sukupolven yhdisteitä paremmin gramnegatiivisiin bakteereihin ja grampositiisista bakteereista muun muassa streptokokkeihin ja stafylokokkeihin mutta ei MRSA:han. Lääkeaine annostellaan ruiskeena. Kefamandolia on käytetty muun muassa hengitystieinfektioiden hoitoon. Haittavaikutuksiensa vuoksi yhdistettä ei enää juurikaan käytetä. ==Haittavaikutukset== Kefamandolille tunnusomaisia haittavaikutuksia ovat muun muassa protrombiinin vähäisestä määrästä johtuva verenvuototaipumus ja antabusvaikutus alkoholin kanssa. Nämä todennäköisesti johtuvat yhdisteen N-metyylitiotetratsolirakenteesta. ==Synteesi== Kefamandoli on puolisynteettinen yhdiste. Sen valmistuksen ensimmäisessä vaiheessa 7-aminokefalosporaanihappo reagoi muurahaishapon kanssa 7-formamidokefalosporaanihapoksi. Tämä yhdiste reagoi 1-metyyli-1,2,3,4-tetratsoli-5-tiolin kanssa ja formamidoryhmä hydrolysoidaan happamissa olosuhteissa. Kefamandolin synteesin viimeinen vaihe on reaktio mantelihaposta johdetun sekananhydridin kanssa. : ==Lähteet== Luokka:Kefalosporiinit
Wolfgang Flür

Wolfgang Flür (s. 17. heinäkuuta 1947) on saksalainen muusikko, joka tunnetaan parhaiten jäsenyydestään Kraftwerk-yhtyeessä vuosina 1973–1987. Hänen vastuullaan olivat elektroniset lyömäsoittimet. Kraftwerkin jälkeen Flür soitti yhtyeessä nimeltä Yamo, jonka kanssa julkaisi myös albumin vuonna 1997. Vuonna 2000 hän julkaisi elämäkertansa nimeltä "Ich war ein Roboter" (suom. "Minä olin robotti"). == Lähteet == Luokka:Kraftwerk Luokka:Saksalaiset muusikot Luokka:Vuonna 1947 syntyneet Luokka:Elävät henkilöt
Lestradea

Lestradea on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan Afrikasta: * Lestradea perspicax Poll, 1943 – Parijuovahiekkahautoja * Lestradea stappersii (Poll, 1943) == Lähteet == Luokka:Kirjoahvenet
Shahadi Wright Joseph

Shahadi Wright Joseph (s. 30. huhtikuuta 2005) on yhdysvaltalainen näyttelijä, laulaja ja tanssija. Hänet tunnetaan parhaiten rooleistaan elokuvissa Us ja Leijonakuningas. == Filmografia == Elokuvat Vuosi Nimi Rooli Muuta 2016 Hairspray Live! Little Inez Stubbs 2019 Us Zora Wilson / Umbrae 2019 Leijonakuningas nuori Nala äänirooli == Lähteet == == Aiheesta muualla == * Luokka:Yhdysvaltalaiset lapsinäyttelijät Luokka:Yhdysvaltalaiset laulajat Luokka:Yhdysvaltalaiset tanssijat Luokka:Vuonna 2005 syntyneet Luokka:Elävät henkilöt
Ana Soklič

Ana Soklič (s. 10. huhtikuuta 1984 Sokica, Slovenian ST, Jugoslavia), on slovenialainen laulaja-lauluntekijä. Hänen oli tarkoitus edustaa Sloveniaa kappaleella "Voda" vuoden 2020 Eurovision laulukilpailussa Rotterdamissa voitettuaan maan euroviisukarsinnan EMA 2020 -kilpailun. Vuoden 2020 Euroviisut kuitenkin peruttiin koronaviruspandemian vuoksi, ja Soklič valittiin Slovenian edustajaksi vuoden 2021 kilpailuun. Hänen vuoden 2021 edustuskappaleensa on nimeltään "Amen". == Ura == 20\. joulukuuta 2019 Sokličin ilmoitettiin olevan yksi 12:sta kilpailijasta Slovenian euroviisukarsintakilpailussa nimeltä EMA 2020. Hän kilpaili kilpailussa kappaleella nimeltä "Voda". 22. helmikuuta 2020 järjestetyssä finaalissa Soklič voitti kilpailun saaden 54% yleisöäänistä. Täten hänen oli tarkoitus edustaa Sloveniaa vuoden 2020 Euroviisuissa. 18. maaliskuuta 2020 vuoden 2020 Euroviisut kuitenkin peruttiin koronaviruspandemian vuoksi. 16. toukokuuta 2020 Sokličin ilmoitettiin edustavan maataan seuraavan vuoden kilpailussa. Hänen kappaleensa nimeltä "Amen" julkaistiin 27. helmikuuta 2021. Hän kilpaili ensimmäisessä semifinaalissa, jossa hän sijoittui kolmanneksitoista ja täten karsiutui finaalista. ==Diskografia== ===Singlet=== * "If You" (2004) * "Cosmo" (2004) * "Oče (Father)" (2007) * "Naj Muzika Igra" (2013) * "Temni Svet" (2019) * "Voda" (2020) * "Amen" (2021) == Lähteet == Luokka:Slovenialaiset laulajat Luokka:Slovenian euroviisuedustajat Luokka:Vuoden 2020 euroviisuedustajat Luokka:Vuoden 2021 euroviisuedustajat Luokka:Vuonna 1984 syntyneet Luokka:Elävät henkilöt
Vuokinsalmi

Vuokinsalmi on entinen kylä Karjalan tasavallan Kostamuksen kaupunkipiirissä. Kylä on yksi Vienan runokylistä, ja se muodostaa yhtenäisen kokonaisuuden Suomen puolella sijaitsevien Hietajärven ja Kuivajärven kanssa. Kylien yhteinen Kalmosaari sijaitsee rajaviivalla keskellä Vuokkijärveä, jonka Hietajärveen yhdistävä salmi on antanut molempien järvien rannalla sijaitsevalle kylälle nimen. Merkittäviä vuokinsalmelaisia runonlaulajia ovat olleet serkukset Domna Huovinen ja Anna Denisov, ja ensimmäinen kylässä vieraillut runonkerääjä oli D. E. D. Europaeus. Vuokinsalmen kylää ei nykyisin ole enää olemassa. Vuoden 1905 väestönlaskennan mukaan Vuokinsalmessa oli 12 taloa ja 94 asukasta. == Lähteet == * Vuokinsalmi Juminkeko-säätiön runokyläprojektin sivuilla Luokka:Vienan runokylät Luokka:Kostamuksen kaupunkipiirin asutut paikat
Simo Vainikainen

Simo Vainikainen (s. 20. joulukuuta 1992 Kuopio) on suomalainen pesäpalloilija. Vainikainen pelaa Superpesistä Manse PP:ssä. Hänellä on sopimus Manse PP:n kanssa kauden 2022 loppuun. Vainikainen pelaa sisäpelissä etenijänä tai vaihtajana ja ulkopelissä etukentällä. Hän pelasi Itä–Länsi- ottelussa vuonna 2019.https://www.joensuunmaila.fi/joukkue/simo-vainikainen Vainikainen on edustanut Superpesiksessä myös kasvattajaseuraansa Siilinjärven Pesistä ja Joensuun Mailaa. Vainikainen on pelannut urallaan 25 Superpesiksen runkosarjaottelua. Näissä hän on lyönyt yhden kunnarin, tuonut 29 juoksua ja kerännyt 104 kärkilyöntiä. Vainikainen on pelannut urallaan neljä Superpesiksen alempaa pudotuspeliottelua. Näissä hän on tuonut neljä juoksua ja kerännyt 17 kärkilyöntiä. Vainikainen on pelannut urallaan 12 Superpesiksen karsintasarjan ottelua. Näissä hän on lyönyt yhden kunnarin, tuonut 16 juoksua ja kerännyt 50 kärkilyöntiä.http://www.pesiksenmaailma.fi/index.php/pelaajakortit?pelaajaid=6640&view;=pelaajakortti == Saavutukset == * 1 SM-kulta: 2021 * 1 SM-hopea: 2022 * 2 Itä-Länsi-ottelua: 2019, 2022 * Superpesiksen vuoden tulokas: 2019 * Ykköspesiksen etenijäkuningas (1) 2018 == Lähteet == Luokka:Suomalaiset pesäpalloilijat Luokka:Vuonna 1992 syntyneet Luokka:Elävät henkilöt
Yrjö Saari (pääjohtaja)

Yrjö Aarno Saari (8. syyskuuta 1889 Kurikka – 29. maaliskuuta 1950) oli suomalainen liikemies, joka toimi Säästöpankkien Keskus-Osake-Pankin pääjohtajana vuosina 1939–1950. == Elämä == Saaren vanhemmat olivat kansanedustaja Kaarlo Saari ja Naëma Mathilda Ottilia Heidenberg. Saari kirjoitti ylioppilaaksi vuonna 1908 ja valmistui Suomen liikemiesten kauppaopistosta 1911. Hän työskenteli ensin Palovakuutus-Osakeyhtiö Pohjolan pääkirjanpitäjänä ja toimistoesimiehenä 1911–1917 ja Säästöpankkien Keskus- Osake-Pankin kamreerina 1917–1920. Tämän jälkeen hän oli töissä Maakuntain Keskus-Pankissa 1920–1922, kunnes hän palasi 1922 Säästöpankkien Keskus-Osake- Pankin johtokunnan jäseneksi. Vuonna 1939 hänet ylennettiin pankin pääjohtajaksi. Lisäksi Saari toimi Jälleenvakuutusyhtiö Vakavan johtokunnan jäsenenä vuodesta 1917, Säästöpankkien lakikomitean jäsenenä vuonna 1924, Säästöpankkien kassavakuutusyhtiön johtokunnassa vuodesta 1928, Säästöpankkien eläkelaitoksen johtokunnan puheenjohtajana vuodesta 1929, Suomen kiinteistöpankin hallituksen puheenjohtajana vuodesta 1942 sekä Suomen säästöpankkien liiton valtuuskunnan jäsenenä vuodesta 1945. Puoluekannaltaan Saari oli puolueeton. == Perhe == Saari oli naimisissa kahdesti. Hän avioitui vuonna 1912 Hellin Maria von Schrowen kanssa. Avioliitto päättyi 1928 von Schrowen kuolemaan. Vuonna 1929 Saari meni naimisiin Satu Kaarina Johanna Lagerwallin kanssa. Saari sai yhteensä viisi lasta. Hänen veljensä oli liikemies Eero Saari. == Lähteet == Luokka:Suomalaiset pankinjohtajat Luokka:Suomalaiset liikemiehet Luokka:Vuonna 1889 syntyneet Luokka:Vuonna 1950 kuolleet
Puoliso Qi

Puoliso Qi (1676 - 31. toukokuuta 1739) han-kiinalaisesta Li-klaanista oli Yongzheng-keisarin puoliso. Hän oli keisaria kaksi vuotta vanhempi. == Elämä == === Perhetausta === Puoliso Qin henkilökohtaista nimeä ei ole kirjattu historiaan. * Isä: Wenbi (), palveli prefektinä () === Arvonimet === * Kangxin hallintokaudella (1661–1722): ** Rouva Li (vuodesta 1676) ** Toissijainen puoliso (; vuodesta 1691 tai 1694) * Yongzhengin hallintokaudella (r. 1722–1735): ** Puoliso Qi (; 28. maaliskuuta 1723 alkaen 雍正元年 二月 二十二日), neljännen arvoluokan puoliso === Lapset === * Toissijaisena puolisona: ** Toisen arvoluokan prinsessa Huaike (; 15. elokuuta 1695 - huhtikuu/toukokuu 1717), Yongzhengin toinen tytär *** Meni naimisiin mantšulaisen Nara-klaanin Xingden (; kuoli 1739) kanssa syyskuussa tai lokakuussa 1712 ** Hongfen (; 19. heinäkuuta 1697 - 30. maaliskuuta 1699), Yongzhengin toinen poika ** Hongyun (; 19. syyskuuta 1700 - 10. joulukuuta 1710), Yongzhengin kolmas (toinen) poika ** Hongshi (; 18. maaliskuuta 1704 - 20. syyskuuta 1727), Yongzhengin neljäs (kolmas) poika == Viitteet == == Lähteet == * . Luokka:Vuonna 1739 kuolleet Luokka:Vuonna 1676 syntyneet